b'\n_START_ARTICLE_\nTolpuddle\n_START_SECTION_\nTolpuddlemartyrene\n_START_PARAGRAPH_\nLandsbyen er kjent for tolpuddlemartyrene, seks menn som i 1832 dannet en fagforening. To \xc3\xa5r senere ble de d\xc3\xb8mt til transportering til Australia; i 1836 ble de frigitt fordi de hadde blitt folkehelter. Flere gamle arbeiderhus er bevart, noen av dem fortsatt bebodd av jordbruksarbeidere, og en er innredet som Martyrmuseet. Utenfor museet st\xc3\xa5r en skulptur som viser de seks tolpuddlemartyrene. Den \xc3\xa5rlige festivalen for martyrene blir \xc3\xa5rlig holdt i landsbyen den tredje helgen i juli._NEWLINE_En gammel platanl\xc3\xb8nn i landsbyens park er kjent som martyrenes tre, og det er sagt at det var under dette treet som martyrene sverget sin troskap. Treet er n\xc3\xa5 tatt var p\xc3\xa5 av National Trust.\n_START_SECTION_\nDagens landsby\n_START_PARAGRAPH_\nTolpuddle hadde tidligere en bensinstasjon, butikk og postkontor, men disse har stengt. Den har en pub, The Martyrs Inn, som er eid av det n\xc3\xa6rliggende herreg\xc3\xa5rden Athelhampton House fra tudortiden og som ligger rundt 1,6\xc2\xa0km til vest. Det er \xc3\xa5pent for publikum._NEWLINE_Tolpuddles sognekirke er dedikert til Johannes D\xc3\xb8peren og er datert til 1200-tallet.'